Protest la sediul Înaltei Curți de Casație și Justiție. Un bărbat s-a urcat pe clădire.
Un protest a fost organizat la sediul Înaltei Curți de Casație și Justiție. Un bărbat s-a urcat pe clădire pentru a-și exprima nemulțumirile.
Un bărbat a urcat vineri pe sediul Înaltei Curți de Casație și Justiție din București, pentru a-și exprima unele nemulțumiri legate de funcționarea sistemului judiciar. Negociatorii Poliției poartă discuții cu protestatarul de pe clădire.Incidentul a avut loc la sediul instituției de pe strada Batiștei, nr 2.Potrivit biroului de presă al Înaltei Curți de Casație și Justiție un protestatar a escaladat fațada sediului până la nivelul mezanin, pentru a-și exprima unele nemulțumiri legate de funcționarea sistemului judiciar.La fața locului au sosit agenți de ordine publică și echipaje de ambulanță și pompieri."În prezent, se poartă discuții cu persoana în cauză, prin negociatori specializați ai poliției, pentru încetarea acestei forme de protest și restabilirea circulației rutiere în zonă. La acest moment nu este clar care sunt revendicările concrete ale cetățeanului care a apelat la această formă de protest“, a transmis Biroul de informare și relații publice.Activitatea administrativă a Înaltei Curți de Casație și Justiție se desfășoară normal, deoarece vineri nu sunt programate ședințe de judecată.